VELETEK VAGYOK MINDENNAP – ELŐKÉSZÍTŐ JÁTSZMA – TOTO / 8.

1. Mire emlékeztet a virágvasárnapi barka?

A: a nádszálra, amellyel Jézust csapkodták    

B: a pálmaágra, amellyel Jézust köszöntötték     

C: olajágra, melyet Noénak vitt a galamb

2. Mindig kérjünk-e együttimádkozást baj, szenvedés esetén?

A: Ha úgysem tudnak segíteni a bajon, akkor teljesen felesleges 

B: Csak akkor, ha olyan baj van, amit el lehet mondani  

C: Igen, mert annyi mindig elmondható, hogy baj van

3. Halálos beteg gyógyulása felől érdeklődik. Hogyan válaszolnál?

A: Nem szabad mellébeszélni, különben soha nem fogja megbánni bűneit

B: Ameddig lehet, távol kell tőle tartani a halál gondolatát

C: Fokozatosan készítsük elő a szenvedés, a halál elfogadására

4. Helyes-e, ha valaki arra törekszik, hogy az iskolában ne vegyék észre, hogy keresztény?

A: Helyes, mert az iskolában tanulni kell, nem hinni, és a templomban meg otthon lehet imádkozni – ez senkinek nem kényelmetlen     

B: Helyes, mert senki nem hibátlan, és több jóságot, becsületességet várnának el tőle, ugyanakkor meg figyelnék, akadályoznák

C: Nem helyes, mert a Krisztus-követés őszinte életforma, ami sem dicsekedni, sem eltitkolni nem akar, csak világítani, ami nem baj, ha látszik

5. Gábor /13 éves/ még nincs megkeresztelve. Már két éve jár hittanra, és mindent jól tud, de most meggondolta: még nem kéri a keresztséget, mert attól kezdve misére kell járnia és minden szabályt, kötöttséget meg kell tartania. Mi a helyes?

A: Tényleg nem szabad megkeresztelni, ha nem ígéri meg, hogy Jézus tanítása szerint él

B: Nem a kereszteléstől kezdve kell misére járni és Jézus tanítása szerint élni, hanem ha kipróbálta ezt az életet és vállalja, csak akkor szabad keresztelni

C: Nem is kell kérnie, ha két évet járt hittanra, meg kell keresztelni

6. Pistit megdicséri a Tanító néni, mert nehéz feladatát ügyesen megoldotta. Majd úgy magának, de hangosan hozzátette: „Kár, hogy egy ilyen talpraesett gyerek hittanos!” Pisti felkapta fejét és önérzetesen válaszolt: „Én azért vagyok ilyen, mert hittanos vagyok!” Helyesen válaszolt-e?

A: Ha igazán jó hittanos, akkor nem beszél vissza a Tanító néninek    

B: Ez valóban talpraesett tanúságtétel volt   

C: Ez nem visszabeszélés, de jobb lett volna nem szólni

7. Van-e a szentmisének énekes vagy szöveges imája, amely a szép halálra figyelmeztet?

A: Sok szentségi ének utolsó versszaka erről szól   

B: Nincs, a temetés és egy-két esti ima szól erről     

C: A szentmise hálaadás, a halálon nincs mit megköszönni

8. Vannak családok, ahol a vasárnapi ebéd végén, máshol este, az Édesapa felolvas a családnak egy-egy rövid cikket vagy történetet. Mit szólsz hozzá?

A: Lehet, hogy elromlott a TV-jük, vagy még nagyon kicsik a gyerekek – különben felesleges     

B: Ha már mindenki tud olvasni, nagyon idegesítő egy ilyen együttlét

C: Jó hangulatteremtő, közösségalakító az ilyen, mert a cikkre is, egymásra is figyelnek

9. Péter, Gyuri és Éva /testvérek/ a szép családi húsvétért úgy imádkoznak, hogy elmennek a Szent Három Nap szertartásaira. Mi a véleményed erről?

A: Inkább otthon segítenének ez idő alatt, többet érnének el  

B: Biztos szép ünnepük lesz  

C: Három nap egymás után úgy megunják, hogy húsvétra már el se mennek

10. Melyik a helyes gondolkodásmód?  Jó a húsvéti szünet, mert…..

A: nincs iskola és hittan sem, és nem kell misére menni     

B: nincs iskola, lehet pihenni és kapcsolódni a gazdag nagyheti szertartásokba   

C: végre lehet tévézni és gépezni

